《咸阳怀古》
明代·鲁能

烟树苍茫一望中，汉陵秦苑总成空。铜驼埋没悲秋雨，石兽荒凉怨朔风。

寂寂落花歌舞地，轻轻茅草乐游宫。停骖欲问前朝事，惟有青山夕照红。

作者简介：（?—1486）明广东新会人，字干之。景泰五年进士。授南京户部四川司主事，历陕西布政司右参议、右参政、右布政使。陕西大饥，集古今救荒之策可行者尽行之，活民甚多。官至右副都御史巡抚甘肃，卒官。